**MINISTERUL SĂNĂTĂȚII**

**DIRECȚIA GENERALĂ ASISTENȚĂ MEDICALĂ ȘI SĂNĂTATE PUBLICĂ**

**Direcția programe de sănătate publică**

 **APROBAT**

 **AVIZAT**

 **MINISTRUL SĂNĂTĂȚII**

 **SECRETAR DE STAT**

**PROF. UNIV. DR. ALEXANDRU RAFILA**

**PROF. UNIV. DR. ADRIANA PISTOL**

**REFERAT DE APROBARE**

În prezent programele naționale de sănătate publică se derulează în conformitate cu prevederile:

- Hotărârii Guvernului nr. 423/2022 privind aprobarea programelor naţionale de sănătate, cu modificările și completările ulterioare;

- Ordinului ministrului sănătății nr. 964/2022 privind aprobarea Normelor tehnice de realizare a programelor naţionale de sănătate publică, cu modificările și completările ulterioare.

Având în vedere art. 17, punctul 1, litera h) din Normele tehnice de realizare a programelor naţionale de sănătate publică, aprobate Ordinul ministrului sănătății nr. 964/2022, cu modificările și completările ulterioare, potrivit căruia structura cu atribuţii în domeniul programelor naţionale de sănătate propune spre aprobare ordonatorului principal de credite repartiţia fondurilor pe surse şi titluri bugetare, programe/subprograme naţionale de sănătate publică, respectiv pe unităţi de specialitate, propunem modificarea Anexei nr. 14 la Normele tehnice de realizare a programelor naționale de sănătate publică, conform referatului de aprobare nr. AR18555/13.11.2024, prin care a fost aprobată repartiția creditelor de angajament și a creditelor bugetare în anul 2024.

Referatul cuprinde toate modificările efectuate în cadrul bugetului programelor naționale de sănătate publică: virări de credite de angajament și credite bugetare efectuate la solicitarea unităților de specialitate care implementează programe naționale de sănătate publică, suplimentări ale bugetului programelor naționale de sănătate publică realizate consecutiv suplimentării bugetului Ministerului Sănătății din Fondul de rezervă bugetară la dispoziția Guvernului aprobate prin HG 797/ 2024 și H.G. 1337/2024, diminuarea bugetului ca urmare a disponibilizării rezervei de 10% pentru execuție prudentă, conform adresei Ministerului Finanțelor nr. 481183/27.08.2024.

Având în vedere decizia de acreditare a Institutului Regional de Gastroenterologie-Hepatologie „Prof. Dr. Octavian Fodor” Cluj-Napoca pentru activitatea de transplant hepatic (ANT nr.6/11.03.2024), nota de fundamentare a unității sus-menționate nr. 4117/15.03.2024, înregistrată la ANT cu nr. 735/15.03.2024 și solicitarea Agenției Naționale de Transplant nr.743/18.03.2024 înregistrată la Ministerul Sănătății cu nr. DPSP/ 471/19.03.2024, la anexa nr. 9 „IX. Programul naţional de transplant de organe, ţesuturi şi celule de origine umană”, punctul IX.1. „Subprogramul de transplant de organe, țesuturi sau celule de origine umană”, litera H „ Unităţi de specialitate care implementează subprogramul1)”, propunem rectificarea erorii materiale de la punctul 7.4 în sensul reglementării efectuării transplantului hepatic de către Institutul Regional de Gastroenterologie-Hepatologie „Prof. Dr. Octavian Fodor” Cluj.

În sensul celor menţionate mai sus vă transmitem, alăturat, proiectul de Ordin al ministrului sănătății pentru modificarea prevederilor Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022, cu modificările și completările ulterioare, pe care – dacă sunteţi de acord – vă rugăm să-l aprobaţi în vederea publicării în Transparență decizional**ă.**

**DIRECTOR GENERAL,**

**DR. Amalia ȘERBAN**

 **DIRECTOR,**

 **Dr. Mihaela BARDOȘ**

 **Întocmit,**

 **Dr. Ec. L.N.**

 **Ec.L.T.**